kardosdrur/scandi-wiki huggingface dataset:
SIARD-DK

SIARD-DK er et format til langtidsbevaring af digitalt skabte data eventuelt tilhørende dokumenter.

Formatet er udviklet af Rigsarkivet. Det bruges i Danmark, Grønland og Færøerne til at bevare bevaringsværdige data fra offentlige myndigheders it-systemer i såkaldte arkiveringsversioner.

Formatet er stærkt inspireret af det schweiziske format SIARD 1.0 (Software Independent Archival of Relational Databases), men adskiller sig herfra ved blandt andet at understøtte bevaring af digitale dokumenter samt at stille ekstra krav til dokumentation og tabel- og kolonnebeskrivelser.

Filosofi 
SIARD-formatet bruges til bevare data fra relationelle databaser.

I analysen af det danske it-landskab blev det klart for Rigsarkivet, at det også er nødvendigt at bevare digitale dokumenter, da de udgør en stor del af it-systemernes informationsmængde.

SIARD-DK tager fortsat udgangspunkt i arkivering af komplette databaser, men gør det også muligt at bevare digitale dokumenter (i konverteret form).

Filosofien bag formatet er, at hvis data skal bevares i lang tid (årtier eller endda århundreder), må de bevares uafhængigt af software (database og operativsystem). Derfor indebær formatet også, at data trækkes ud af den kørende database og gemmes i XML-filer, hvis opbygning og indhold er nøje beskrevet.

For at sikre en forståelse af databasens sammenhænge bliver databasens relationer og nøgler også beskrevet og gemt.

Derved gemmes data og sammenhængene i systemet, mens applikationslaget og de funktionaliteter der ligger her (såsom brugergrænsefladen) ikke arkiveres. Til gengæld er det almindeligt at arkivere screendumps af brugergrænsefladen i kontekstdokumentationen.

Opbygning 
Når et it-system arkiveres, laves en kopi af systemets data og metadata, som kaldes for en arkiveringsversion (i modsætning til "driftsversion", som er det kørende it-system).

En arkiveringsversion består groft sagt af fire lag informationer:

 Beskrivelse af arkivaliets kontekst
 Beskrivelse af den arkiverede databases opbygning
 Konkrete data fra databasen
 Digitale dokumenter

Anvendelse 
Alle bevaringsværdige digitale data fra danske kommuner, regioner og statslige myndigheder skal bevares i SIARD-DK-format.

Juridisk grundlag 
SIARD-DK er beskrevet i Rigsarkivets bekendtgørelse 1007, og en dertil hørende vejledning.

Software 
Der findes i øjeblikket to offentligt tilgængelige værktøjer, som kan benyttes i arbejdet med SIARD-DK:

 ADA. Et værktøj udviklet af Rigsarkivet som benyttes til test og validering af arkiveringsversioner.
 Database Preservation Toolkit. Et værktøj udviklet af portugisiske Keep, som kan benyttes til at konvertere relationelle databaser til forskellige bevaringsformater, herunder SIARD og SIARD-DK.

Referencer 

Offentlig it
Riskafjorden

Riskafjorden er en fjordarm af Gandsfjorden i Sandnes kommune i Rogaland fylke i Norge. Fjorden ligger på sydsiden af øen Uskjo og strækker sig 3,5 kilometer mod sydøst fra indløbet til landsbyen Hommersåk. Indløbet ligger lige øst for Hillevåg i Stavanger. Fra bunden af fjorden går Uskasundet mod nord på østsiden af Uskjo til sydsiden af indløbet til Høgsfjorden.

Midt i Riskafjorden ligger Riskaholmene.

Kilder og henvisninger

Fjorde i Rogaland
Sandnes
Stavanger
Møbelringen Cup 2018

Møbelringen Cup 2018 var den 18. udgave af Møbelringen Cup og afholdtes fra den 22. – 25. november 2018 i Telenor Arena i Oslo i Norge. Turneringen havde deltagelse af , ,  og værtsnationen . Norge vandt turneringen for tredje gange i træk og tolvte gang i alt.

Resultater 

2018
Håndbold i 2018
Legaltech

Legaltech beskriver teknologier, hovedsagligt software, som arbejder med behandling af data ifm. juridiske processer eller compliance processer. I overført forstand kan det også beskrives ved at man kombinerer jura med teknologi. 

Systemer i LegalTech bliver ofte leveret til slutkunden som Software as a Service (SaaS).

Derudover ser man os anvendelsen af AI (artificial intelligence), Machine Learning og andre teknologiske metoder ifm. udviklingen af automatisering og forecast i de respektive systemer.

Områder 
 Juridisk sagsbehandling
 Compliance håndtering
 Dokumenthåndtering- og udarbejdelse
 Kontraktstyring
 Research 
 Formidling 

Den nuværende tendens i LegalTech-branchen er at udarbejde værktøjer og software, som forbinder klienter med advokatbranchen, at lave software hvor klient ikke længere har brug for en advokat i sin oprindelige form - det ses blandt andet ved diverse Legaltech-firmaer som laver kontraktudarbejdelse via software, platforme som forbinder klienten med en freelancer-advokat eller juridiske firmaer som tager sig af den juridiske sagsbehandling via software.

Legaltech i Danmark 
LegalTech herhjemme tæller virksomheder som f.eks. AirHelp, som blandt er grundlagt af to danskere og i dag har blandt andet Lars Tvede og Nordic Eye i investorkredsen. Systemet har digitaliseret hele processen for rejsende, hvor man kan få kompensation med tilbagevirkende kraft – De har på en kort periode udviklet sig til at være verdens største firma for flykompensation og med over 700 ansatte.

Af andre tiltag kan der nævnes Contractbook, som arbejder med udstedelse af kontraktdokumenter og LegalHero med deres formidlingsplatform. De alle er understøttet af investorkredse og bakket op af blandt andet Vækstfonden og Fonden for Entreprenørskab.

Poul Schmith/Kammeradvokaten, statens advokatkontor, har i 2020 lanceret deres 17. digitale tiltag. Plesner og Bech-Bruun har også LegalTech systemer med flere tiltag, som de både stiller til rådighed for deres klienter og til intern optimering af arbejdsprocesser og effektivisering. 

COMAsystem er det ældste danske SaaS (2011) indenfor LegalTech, som beskæftiger sig med kontraktstyring og varetager Contract Lifecycle Management.

Udenlandske spillere inden for LegalTech

Norge 
House of Control

England 
 Lexoo
 Practical Law Company

USA 
 Legal.io
 LegalEase
 Lex Machina
 Ravel Law
 Rocket Lawyer
 UpCounsel
 Wevorce
 Bloomberg Law
 Legalzoom
 LexisNexis
 Recommind
 TransPerfect
 VLex
 Westlaw
 Zegal

Kilder og hemnvisninger

Skyen
Jura
Sirafjorden

Sirafjorden eller Sirafjord er et havområde der ligger  mellem Utsira og Karmøy i Rogaland fylke i Norge. Fjorden strækker sig 16 kilometer mod vest  fra holmene ud for   Veavågen og Kvalavåg på Karmøy til Utsira.

Dybderne er mellem 125-250 meter, dybest ved Utsira i vest. Indløbet til Boknafjorden ligger længere mod syd, på sydsiden af Karmøy, mens Føynfjorden og Urterfjorden ligger længere mod  nord. Havområdet udgør en indre rende af Norske Rende forbi Utsira, men har ikke så dybt og saltholdigt vand som rende på ydersiden.

I vest mod Utsirakysten ligger Indre Utsira hydrografiske stasjon, hvor Havforskningsinstituttet siden 1942 har målt temperaturer og saltindhold i Sirafjorden.

Kilder og henvisninger

Fjorde i Rogaland
Karmøy
Utsira
Autostadt

Autostadt er en besøgspark i Wolfsburg, Tyskland. Den ligger ved siden af Volkswagens fabrik og udstiller nye og gamle biler og køretøjer samt rummer forskellige aktiviteter. I parken er forskellige pavilloner for nogle af de forskellige bilmærker, der er med i Volkswagen Group: Skoda, SEAT, Audi, Mercedes-Benz, Porsche, Lamborghini og Volkswagen. Her er også en pavillon for veteranbiler. Det er to høje glastårne, som man også kan komme op at se.

Volkswagen AG
Bilmuseer i Tyskland
Norske Rende

Norske Rende er en bred og dyb rende i Nordsøen som går rundt langs kysten af Sydnorge.
Den fremstår som en undersøisk fjord og har største dybde på 725 meter i Skagerrak. Renden danner skellet mellem det forhistoriske Doggerland og Norge, og har udløb vest for Stad i Sogn og Fjordane. Renden er mellem 50 og 100 kilometer bred. Den er dybest ud for Arendal, mens den ud for Rogalands kyst er mellem 250 og 300 meter dyb, og 300–400 m længere mod nord langs Vestlandet.

Efter anden verdenskrig dumpede de allierede, med godkendelse af de norske myndigheder, 36 skibe med kemiske våben i Norske Rende.

Naturgasrørledningen Statpipe Statfjord-Kårstø og Kårstø-Ekofisk er anlagt over Norske Rende.

Kilder og henvisninger 

Nordsøen
Farvande i Norge
Skagerrak
Brioni (mærke)

Brioni er et italiensk modehus, der ejes af det franske holdingselskab Kering. Det blev grundlagt i Rom i 1945, og er kendt for deres made-to-measure jakkesæt, ready-to-wear kollektioner (konfektion) og lædervarer. Virksomheden har opfundet koncepter som catwalk for mænd, trunk show og ready-to-wear haute couture. I 2016 drev firmaet 46 butikker i hele verden.

Brendan Mullane var kreativ direktør fra juli 2012 til februar 2016. Fra april til september 2016 overtog Justin O’Shea. Fra 15. juni 2017 blev Nina-Maria Nitsche den nye kreative direktør.

Se også 
 Brunello Cucinelli
 Ermenegildo Zegna
 Isaia
 Kiton
 Armani
 Canali
 Bottega Veneta
 Trussardi

Referencer

Eksterne henvisninger 
 
 Brioni's Brendan Mullane on Heritage, Craftsmanship and the Art of Seduction YouTube Published: March 9, 2015
 WAKE UP, BRIONI! Hugo JACOMET, 20 MARCH 2016

Beklædningsvirksomheder fra Italien
Luksusmærker
Etableret i 1945
Fanafjorden

Fanafjorden er en norsk fjordarm, som går fra Korsfjorden ved Bergen og 8,5 kilometer ind til bunden af fjorden ved byen Fanahammaren. Selve fjorden ender ved ydre Milde og har Krokeidvigen som afgrænsning mod syd.

Fjorden har en dybde på ca. 100 meter ved udløbet og ca. 45-20 meter inderst.

Kilder og henvisninger 

 Bergen byleksikon på nett, om Fanafjorden 

Fjorde i Vestland
Fana
Førresfjorden

Førresfjorden er en fjord i Tysvær og Karmøy kommuner  i Rogaland fylke i Norge. Den ligger lige øst for Haugesund, og inderst i fjorden ligger landsbyen Førre. Fjorden har indløb fra Boknafjorden via Fosnasundet, øst for øen Fosen.

Kilder og henvisninger

Fjorde i Rogaland
Tysvær
Karmøy
Fosen (Karmøy)

Fosen er en ø i Karmøy kommune i Rogaland fylke i Norge. Den ligger øst for Kopervik på den modsatte side af Karmsundet. Øen har et areal på  12,3 km². Det højeste punkt på Fosen er Arafjellet som er 80 meter over havet. Øen har vejforbindelse til fastlandet med en bro over Røyksund.

Karmøytunnellen  går under Karmsundet og Førresfjorden og under Fosen, hvor den har en tunnelarm på 1.164 meter op til øen. Tunnellen har en samlet længde på 8,9 km.

Kilder og henvisninger 

Øer i Rogaland
Karmøy
Viborg Hovedvej (motortrafikvej)

Viborg Hovedvej  er en to-sporet motortrafikvej der går fra Østjyske Motorvej til Hornstrup, den er en del af primærrute 23 der går imellem Roskilde og Vejle.

Vejen starter i Juelsmindevej og føres derefter mod vest. Den passere frakørsel 59 Hornstrup hvorfra der forbindelse til Østjyske Motorvej der går mod henholdsvis Aarhus, Kolding og Odense. 

Motortrafikvejen ender i Viborg Hovedvej hvor den derfra føres videre som landevej til Midtjyske Motorvej primærrute 18 og primærrute 13 frakørsel 2 Grejs der går mod Herning og Viborg.   

Transport i Vejle
Motortrafikveje i Danmark
Norman Smith

Norman "Hurricane" Smith (født 22. februar 1923, død 3. marts 2008) var en engelsk musiker, pladeproducer og lydtekniker.

Referencer 

Musikproducere fra Storbritannien
Adolfo Pedernera

Adolfo Pedernera (født 15. november 1918, død 12. maj 1995) var en argentinsk fodboldspiller og -træner, der med tilnavnet "El maestro" blev anset for at være en af verdens bedste spillere i 1940'erne og en af Argentinas bedste spillere gennem tiden.

Pedernera spillede oprindeligt for River Plate, hvor han i perioden 1935-1946 opnåede 278 kampe og scorede 131 mål. Han var dermed med til at sikre klubben fem mesterskaber i perioden. Han spillede senere i andre klubber, hvor især opholdet i colombianske Millonarios F.C. 1949-1954 var succesfuldt. Han spillede blot 21 kampe for , men var trods det med til at vinde Copa América tre gange.

Den spanske spiller Alfredo Di Stefano  beundrede ham for hans evne til at kombinere fremragende tekniske kvaliteter med et sublimt blik for spillet.

Referencer 

Fodboldspillere fra Argentina
Fodboldspillere fra Club Atlético River Plate
Fodboldtrænere fra Club Atlético Boca Juniors
Manor of Hougun

Manor of Hougun er det historiske navn på et område, der i dag udgør en del af countiet Cumbria i et nordvestlige England. Af de tre nordligste counties, der nævnes i Domesday Book fra 1086 (Northumbria, Durham og Cumbria), er det kun den sydligste del af Cumbria, der nævnes. Den vestligste del af Cumbria, der dækker halvøerne Duddon og Furness bliver hovedsageligt nævnt som en del af Manor of Hougun. Afsnittet i Domesday Book, der dækker Hougon, omtaler det tidspunkt, hvor det var ejet af Tostig Godwinson (ca. 1026 – 25. september 1066), jarl af Northumbria, omkring 1060.

Referencer 

Cumbria
Domesday Book
Coniston Water

Coniston Water er sø i Cumbria og den tredjestørste sø i det engelske Lake District. Den er omkring 8 km lang og 800 m bred, og den har en maksimal dybde på 56 m. Den dækker 4,9 km2. Søens vandoverflade er 44 m over havet. Søen drænes til havet via floden Crake.

Referencer

Eksterne henvisninger 

Tourist attractions in Coniston
Gondola information
Lake District Walks – Coniston Water 

Søer i England
Cumbria
Birkapigen

Birkapigen (på svensk Birkaflickan) er navnet på et barneskelet fra vikingetiden, der blev fundet i Birka på Bjørkø i Mälaren vest for Stockholm. Pigen har levet i 900-tallet og har været seks år ved sin død. Alderen blev bestemt ved undersøgelse af hendes tænder, og hendes køn er bestemt på baggrund af de gravgaver hun har fået: et spænde af guld og bronze, en perlehalskæde, en kniv og en benbeholder til synåle. Gaverne tyder på, at hendes familie har været velhavende.

Senere analyser af Birkapigen indikerer, at hun ikke kom fra Mälarregionen. Dragten og smykkerne er heller ikke typiske for dette område. Det er mere sandsynligt, at hun kom fra Nordtyskland eller det sydlige Danmark.

Skelettet opbevares på Statens historiska museum.

Referencer 

Personer fra Sverige
Arkæologiske fund fra Sverige
Oldsager fra Vikingetiden
Spillingsskatten

Spillingsskatten er det største skattefund fra vikingetiden. Den blev fundet den 16. juli 1999 på en mark ved gården Spillings nordvest for Slite på det nordlige Gotland i Sverige. Sølvskatten består af to depoter på sammenlagt 67 kg sølv, inden den blev konserveret. Fundet bestod af bl.a. 14.295 mønter fra den islamiske verden, brudsølv og sølvbarrer. Der blev også fundet et tredje depot med mere end 20 kg bronzeskrot. De tre depoter var gemt under gulvbrædderne i et udhus engang i 800-tallet e.Kr.

Skatten er udstillet på Gotlands Museum i Visby.

Galleri

Litteratur

Eksterne henvisninger 

Depotfund fra vikingetiden
Arkæologiske fund fra Sverige
Gotland
Sundvedaskatten

Sundvedaskatten er en svensk sølvskat fra vikingetiden af 482 mønter på omkring 660 gram. Den blev fundet i 2008 i Sundveda mellem Märsta og Sigtuna ved Stockholm. Det er den største sølvskat, der er fundet i Mälardalen efter 1827.

Skatten blev fundet af arkæologer fra Riksantikvarieämbetet, der undersøgte en grav i Sundveda før opførelsen af et nyt boligområde.
Den var udstillet på Sigtuna Museum i Sigtuna 2008 - 2009.

Referencer 

Depotfund fra vikingetiden
Arkæologiske fund fra Sverige
Vale of York-skatten

Vale of York-skatten (engelsk: Vale of York Hoard) også kendt som Harrogateskatten (Harrogate Hoard) og Vale of York vikingeskat (Vale of York Viking Hoard) er en sølvskat fra 900-tallet under vikingetiden, som består af 617 sølvmønter og 65 andre genstande. Den blev fundet i 2007 nær byen Harrogate i North Yorkshire, England. Skattedepotet var den største vikingskat, der var fundet i Storbritannien siden 1840, hvor Cuerdale-skatten blev fundet i Lancashire. I 2009 fandt man den angelaksiske Staffordshireskat, som er endnu større.

Fundet er udstillet på Yorkshire Museum.

Se også 
 Bedaleskatten

Referencer 

Arkæologiske fund fra Storbritannien
North Yorkshire
Depotfund fra vikingetiden
Trevor Devall

Trevor Jay Devall (født 10. november 1972) er en canadisk skuespiller og komiker med bopæl i USA.

Kilder

Eksterne henvisninger

 
 

Personer fra Edmonton
Skuespillere fra Canada
Sljucht en Rjucht

Sljucht en Rjucht var et frisisk ugeblad for mundtlig litteratur, oprettet i 1890. Siden 1945 er bladet udgivet som Frysk en Frij.

Redaktører 
 Waling Dykstra 1897-1914, 
 Jacob van der Tol 1914-1937 
 Durkje Rienks-Wallinga 1937-1941. 

Forlag: W.A. Eisna Cz i Leeuwarden.

Litteratur 
J H. Brouwer, o.a. (red.): "Sljucht en Rjucht" (i: Encyclopedie van Friesland, 1958).  

Frisland
Etableret i 1890
Førlandsfjorden

Førlandsfjorden er en sidefjord til Boknafjorden i Tysvær kommune i Rogaland fylke i Norge. Den har indløb ved Surnevik, syd for Slåttevik og nordvest for Kårstø, og strækker sig 12 kilometer mod nord.
I de yderste to kilometer ligger der flere holme som Hamnarholmen, Urdholmen (med en fyrlygte), Notholmen og Lamholmen. Slåttvik ligger på østsiden ved Lamholmen og lige nord for der for  smalner fjorden ind ved Mjåsundet. Her går Europavej E39 over sundet via den 177,5 meter lange Mjåsundsbroen, før vejen fortsætter mod nord langs vestsiden af Førlandsfjorden. 

Nord for Mjåsundet ligger Baståsbukta og bygden Lushamn på vestsiden. Lige nord for Baståsbukta stikker Vågen ind mod øst til selve Tysvær. Indløbet til vågen er smalt, kun omtrent 5-10 meter. Lidt længere mod nord ligger Haukåsbukta og bygden Haukås på vestsiden. Videre nordover ligger bygderne Høyvik, Apeland, Klovning, Saltvik og Rånvik. Inderst i fjorden ligger bygden Førland.

Kilder og henvisninger

 Førlandsfjorden  på snl.no

Fjorde i Rogaland
Tysvær
Talgjefjorden

Talgjefjorden er en sidefjord til Boknafjorden mellem økommunerne Rennesøy og Finnøy i Rogaland fylke i Norge. Det meste af fjorden ligger mellem øerne Rennesøy i vest og Finnøy i øst. Fjorden har indløb ved Vignesholmene og strækker sig 13 kilometer mod sydøst til sundet mellem øerne Talgje, som fjorden er opkaldt efter, og Fogn. På den anden side af dette sundet ligger Hidlefjorden. Mellem Fogn og Finnøy går Finnøyfjorden mod nordøst på sydøstsiden af Finnøy. Mellem Talgje og Rennesøy går Hanasandsundet ned til Brimsefjorden, som ligger på sydsiden afTalgje.

Den 5.685 meter lange Finnøytunnellen går under Hanasandkanalen og Talgjefjorden og blev åbnet i oktober 2009. Det er en vejtunnel på fv. 519 i Rogaland som forbinder Finnøy og Rennesøy kommuner. En sidetunnel, Talgjetunnellen der udgår fra et underjordisk vejkryds, forbinder begge øerne med Talgje.

Kilder og henvisninger

Fjorde i Rogaland
Finnøy
Rennesøy
Finnøyfjorden

Finnøyfjorden er en fjordarm af Boknafjorden i Finnøy kommune i Rogaland. Den har en total længde på 14 kilometer og ligger mellem Finnøy i vest, øerne Fogn, Bokn og Halsnøy i øst og Sjernarøyane i nord.

Nord for Finnøy har fjorden indløb ved Mølsnesholmene mellem Finnøy og Nord-Talgje. Herfra går fjorden mod sydøst, mellem Finnøy og Halsnøy, Bokn og Fogn, og ender mellem Kvernaviga på Fogn og Vardenes på Finnøy. Vest for det sydlige indløb ligger Talgjefjorden. Mellem Sjernarøyane og Ombo går Vestre Ombofjorden videre nordover fra Finnøyfjorden, mens Gardssundfjorden går mod øst  på sydsiden af Ombo. 

På østsiden af Finnøy ligger Judaberg, kommunecenteret på Finnøy, som er vestsiden af fjorden. Fra Fogn går der færge til Judaberg på Finnøy, og derfra går der færge videre til Øksnes på Halsnøy. Fra Halsnøy går der færge til Eidssund på Ombo, og fra Eidssund går der færge til Helgøy ved siden af Nord-Talgje.

Kilder og henvisninger

Fjorde i Rogaland
Finnøy
Sjernarøyane

Sjernarøyane er en øgruppe nord i Finnøy kommune i Rogaland fylke i Norge. Øgruppen består af otte beboede  øer samt  et mylder af holme og skær. Der er fast bosætning på Bjergøyna. Bjergøyna inkluderet Eriksholmen og Audbø sydvest for denne (93 indb.), Kyrkjøy (155 indb.) inkl. Tjul der ligger sydøst for den, Helgøy og  Nord-Talgje mod sydvest i øgruppen (i alt 113),  og Nord-Hidle længst mod sydøst (20 indbyggere. Tallene er fra 2017). Med undtagelse af den sidstnævnte er der broforbindelse mellem dem. Sjernarøyane var fra 1868 til 1965 en selvstændig kommune, Sjernarøy.

De største øer er Kyrkjøy (5,2 km²) og Bjergøyna (5,6 km²) som ligger mod nord i øgruppen. På de fleste beboede øer er der anlagt turstier.

Se også
 Aubøsund

Kilder og henvisninger

Øer i Rogaland
Finnøy
Tjele hjelmfragmentet

Tjele hjelmfragment er et fragment i jern og bronze, der har udgjort en del af næse og øje-beskyttelsen på en hjelm fra vikingetiden. Det blev fundet i 1850 i en stor bunke af smedeværktøj og metal i Danmark, og selvom det blev sendt til Nationalmuseet, så blev det fejlagtigt beskrevet som et saddelbeslag i 134 år. Først i 1984 blev det ordentligt kategoriseret af en assistent på museet, der identificerede det som ét af meget få kendte eksempler på hjelme fra vikingetiden, sammen med Gjermundbuhjelmen, to fragmenter fra Gotland og ét fra Kijev.

Fragmentet stammer fra mellem år 950 og 970. Det viser den endelige udvikling til hjelme med kam på toppen, der blev brugt i Europa fra 500-tallet og fremefter, og som primært kendes fra den angelsaksiske periode og vendeltiden. Tjele hjelmfragmentet er en af blot to eksempler på hjelme af denne type; Gevninge hjelmfragmentet er dateret til et sted mellem år 550 og 700, og blev fundet i år 2000.

Se også 
 Vikingetidens rustning og våben

Referencer 

Litteratur
  
 
  
  
 
  
 
 
 
   
 
  

Arkæologiske fund fra Danmark
Hjelme
Oldsager fra Vikingetiden
Jack Thompson

John Bruce "Jack" Thompson (født 25. juli 1951) er en amerikansk aktivist og tidligere advokat.

Kilder

Eksterne henvisninger 

 
 The Florida Bar's Member page of John Bruce Thompson
 Jack Thompson versus Adam Sessler  on G4's Attack of the Show!
 Jack Thompson vs Paul Levinson  on CNBC

Aktivister fra USA
Lokrume hjelmfragmentet

Lokrume hjelmfragmentet er et dekoreret øjenbryn-stykke fra  vikingetiden, som blev fundet i Sverige. Det blev fundet i 1907 i Lokrume, der er en landsby på Gotland. Det blev beskrevet i en udgivelse samme år og har derefter været en del af Gotlands Museums udstilling. Det er fremstillet af jern, hvis overflade er dekoreret med sølv og niello, der danner et sammenflettet mønster.

Det er 13,2 cm langt, og har været en del af øjenbrynene og næsebenet på en hjelm.

Se også 
 Vikingetidens rustning og våben

Reflist 

Litteratur
  
 
  
  
 
   
  
  
  
  
  
  

Arkæologiske fund fra Sverige
Hjelme
Oldsager fra Vikingetiden
Fastland (album)

Fastland er det syvende studiealbum fra den danske singer-songwriter Tina Dickow, der udkom den 28. september 2018.

Spor

Hitliste

Ugentlige hitliste

Årsliste

Kilder 

Album fra 2018
Tina Dickow-album
Radium Apollinaris

Radium Apollinaris var en danskvand lavet på radioaktivt vand, fra den i dag tørre bornholmske kilde Radiumkilden, også kaldet Rosenkilden. Vandet i kilden indeholder det stærkt radioaktive og sundhedsskadelige radium. Mineralvandsfabriken ”Bornholm” i Sandvig begyndte at markedsføre vanden 1925. Både fabrikens apollinaris og citronvand var forsynet med etiketter hvorpå man ser "Radiumsaltet" udstråle sine "helsebringende stråler". Den daglige produktion var på cirka 1000 flasker, fabrikken lukkede i 1932.

Se også 
 H.C. Ørsteds Kilde

Kilder 

Vand
Læskedrikke
Drikke fra Danmark
Radioaktivitet
Etableret i 1925
Ophørt i 1932
Bornholm
Allinge
Brian Drummond

Brian Drummond (født 10. august 1969) er en canadisk skuespiller og komiker med bopæl i USA. Hans primære virke er at lægge stemme til figurer i animationsfilm, videospil m.v.

Kilder

 

Personer fra Salmon Arm
Skuespillere fra Canada